De Excidio et Conquestu Britanniae
<s>De Excidio et Conquestu Britanniae (prevedeno s latinskog: Na ruševinama osvojene Britanije) je manuskript britskog monaha iz 6. vijeka Gildasa (umro oko 570.) jedan od rijetkih izvora za historiju Post-rimske Britanije.</s><s>Gildasov manuskript odštampao i izdao Polidoro Virgili 1525. iz Urbina.</s>

<s>Karakteristike</s>

<s>Gildas je to djelo napisao negdje između 516. i 547., to je kritička propovjed u 3 dijela.</s><s>U prvom dijelu piše o britskoj historiji od Rimskog osvajanja Britanije do svojih vremena.</s><s>U tom dijelu spominje britskog lidera Ambrosiusa Aurelianusa i veliku pobjedu Brita nad Saksoncima u Bitci kod Mons Badonicusa.</s><s>U drugom dijelu osuđuje pet britskih vladara zbog njihovih različitih grijeha.</s><s>U trećem dijelu kritički govori o svećenicima.</s>

<s>To je jedina postojeća historija Kelta iz tog vremena i jedina onovremena britska verzija događaja od Rimskog osvajanja Britanije do njegovog doba.</s><s>Gildas zapravo čezne za vremenima mira i reda - zlatnim vremenima kada je Rim vladao Britanijom, on kritizira tadašnje britske vladare; Cuneglasa, Constantina iz Devona, Aureliusa Caninusa, Maelgwn Gwynedda i Vortiporiusa iz Dyfeda zbog tiranije i ludosti.</s>

<s>Gildas u svom dijelu zapravo proklinje anarhiju koja je snašla Post-rimsku Britaniju.</s>

<s>Izvori</s>

<s>Vanjske veze</s>

<s>On The Ruin of Britain (De Excidio Britanniae) na portalu Project Gutenberg</s>

<s>Knjige 6. vijeka
Srednjovjekovna književnost
Historija Britanije</s>

